Document ID: 32009R0370

KOMISSION ASETUS (EY) N:o 370/2009,
annettu 6 päivänä toukokuuta 2009,
neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä annetun asetuksen (EY) N:o 795/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (1) ja erityisesti sen 34 artiklan 2 kohdan toisen alakohdan ja 142 artiklan c, d ja g alakohdan.
sekä katsoo seuraavaa:
(1)
Asetuksessa (EY) N:o 73/2009 vahvistetaan tilatukijärjestelmää koskevat uudet säännöt, joita sovelletaan 1 päivästä tammikuuta 2009. Sen vuoksi komission asetuksessa (EY) N:o 795/2004 (2) säädettyjä täytäntöönpanosääntöjä on tarpeen mukauttaa.
(2)
Asetuksen (EY) N:o 795/2004 2 artiklassa säädetyissä määritelmissä olisi otettava huomioon tilatukijärjestelmään kuuluvien alojen tukikelpoisuuden laajennus.
(3)
Asetuksen (EY) N:o 795/2004 3 b artiklassa säädetyt tukikelpoisuutta koskevat säännökset ovat vanhentuneita, ja ne olisi poistettava. Asetuksen (EY) N:o 73/2009 34 artiklan 2 kohdan a alakohdassa säädetään kuitenkin tukikelpoisten hehtaarien käytöstä muuhun kuin maataloustoimintaan. Olisi vahvistettava kaikissa jäsenvaltioissa sovellettavat perusteet.
(4)
Asetuksella (EY) N:o 73/2009 poistetaan kesannointivelvoite ja eräitä kansallisesta varannosta myönnettäviin tukioikeuksiin liittyviä rajoituksia, minkä vuoksi kyseisiä seikkoja koskevat säännökset ovat vanhentuneet.
(5)
Asetuksen (EY) N:o 795/2004 7 artiklaa olisi selkiytettävä neuvoston asetukseen (EY) N:o 1782/2003 (3) ja asetukseen (EY) N:o 73/2009 tehtävien viittausten osalta.
(6)
Asetuksessa (EY) N:o 73/2009 ei enää säädetä tilatukijärjestelmän ensimmäisen soveltamisvuoden hakumenettelyä koskevista erityissäännöistä. Sen vuoksi asetuksen (EY) N:o 795/2004 asianomaisia säännöksiä olisi muutettava.
(7)
Jos asetuksen (EY) N:o 795/2004 20 ja 22 artiklassa tarkoitettu vuokrasopimus tai 23 artiklassa tarkoitettu ohjelma päättyy hakemuksen jättämiselle tilatukijärjestelmän ensimmäiseksi soveltamisvuodeksi vahvistetun määräpäivän jälkeen, tukioikeuksien vahvistamista koskevan hakemuksen määräaikaa olisi pidennettävä, jotta viljelijöillä olisi riittävästi aikaa jättää sellainen hakemus, joka vastaa tilan tosiasiallista tilannetta.
(8)
Asetuksen (EY) N:o 795/2004 26 artiklassa vahvistettu alueellinen rajoitus olisi mukautettava asetuksen (EY) N:o 73/2009 43 artiklan 1 kohdan mukaiseksi.
(9)
Vaikka pakollista kesannointia koskevat säännökset ovat vanhentuneet, asetuksen (EY) N:o 1782/2003 107 artiklassa säädettyä vapaaehtoista kesannointia koskevat edellytykset olisi säilytettävä vuonna 2009.
(10)
Koska jäsenvaltiot voivat soveltaa asetuksen (EY) N:o 73/2009 72 artiklan 4 kohtaa, olisi vahvistettava tällaisesta soveltamisesta komissiolle toimitettavan tiedonannon määräaika ja sisältö.
(11)
Olisi säädettävä säännöistä, joita sovelletaan yhtenäisen pinta-alatuen järjestelmästä tilatukijärjestelmään siirtyviin uusiin jäsenvaltioihin. Kyseisten sääntöjen olisi koskettava erityisesti tukioikeuksien ensimmäistä jakoa, erityistukioikeuksia ja päätöksen tiedoksiantamista.
(12)
Asetuksessa (EY) N:o 73/2009 säädetään suoran tuen myöntämisestä viinintuottajille tilatukijärjestelmässä siten, että viinialan tukiohjelmista siirrytään tilatukijärjestelmään. Sen vuoksi olisi vahvistettava tukioikeuksien jakoa koskevat yksityiskohtaiset säännöt. Kyseisten yksityiskohtaisten sääntöjen olisi mukailtava asetuksessa (EY) N:o 795/2004 hedelmä- ja vihannesalan osalta jo vahvistettuja sääntöjä.
(13)
Jos viljelijälle on jaettu tai hän on ostanut tai saanut tukioikeuksia asetuksen (EY) N:o 795/2004 mukaisesti vahvistettuun tukioikeuksien vahvistamista koskevaan viimeiseen hakupäivään mennessä, hänen tukioikeuksiensa arvo ja määrä olisi laskettava uudelleen. Kyseisessä laskennassa ei tulisi ottaa huomioon tukioikeuksia, joihin sovelletaan erityisedellytyksiä.
(14)
Asetuksen (EY) N:o 1782/2003 59 artiklan 1 ja 3 kohdassa tai 71 f artiklassa käyttöön otettua alueellista mallia soveltaville jäsenvaltioille olisi annettava lupa vahvistaa kunkin viljelijän tukioikeuksien määrä, joka seuraa viinialan tukiohjelmien siirrosta asetuksen (EY) N:o 73/2009 liitteessä IX olevan C osan mukaisesti.
(15)
Olisi vahvistettava säännöksiä alueellisen keskiarvon osalta määritettäessä tukioikeuksien arvoa asetuksen (EY) N:o 73/2009 liitteessä IX olevan B osan (raivaus) mukaisesti.
(16)
Asetuksen (EY) N:o 795/2004 liitteessä I vahvistetaan päivämäärä, josta alkaen kerääjäkasvien viljely voidaan tilapäisesti sallia alueilla, joilla vilja korjataan ilmastosta johtuvista syistä tavallisesti aikaisemmin, kuten asetuksen (EY) N:o 73/2009 38 artiklan toisessa alakohdassa säädetään. Espanjan pyynnöstä sen eri alueille olisi vahvistettava eri päivämäärät erilaisten agronomisten ja ilmastollisten olosuhteiden vuoksi. Liitettä olisi päivitettävä hedelmien ja vihannesten tukikelpoisuuden huomioon ottamiseksi jäsenvaltioissa, jotka eivät lykkää hedelmä- ja vihannesalan sisällyttämistä tilatukijärjestelmään.
(17)
Sen vuoksi asetusta (EY) N:o 795/2004 olisi muutettava.
(18)
Ehdotettuja muutoksia olisi sovellettava asetuksen (EY) N:o 73/2009 soveltamispäivästä.
(19)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 795/2004 seuraavasti:
1)
Muutetaan 2 artikla seuraavasti:
a)
Poistetaan a alakohta.
b)
Korvataan c alakohta seuraavasti:
”c)
’pysyvillä kasveilla’ muita viljelykiertoon kuulumattomia viljelmiä kuin monivuotiset laitumet, joihin maata käytetään viiden vuoden ajan tai pidempään ja joista saadaan toistuvia satoja, mukaan luettuina taimitarhat ja lyhytkiertoinen energiapuu (CN-koodi ex 0602 90 41);”
c)
Poistetaan d alakohta.
d)
Korvataan f alakohta seuraavasti:
”f)
’nurmilla’ nurmituotantoon (kylvetty tai luonnollinen) käytettyä maata; sovellettaessa neuvoston asetuksen (EY) N:o 73/2009 (4) 49 artiklaa myös pysyvät laitumet sisältyvät nurmiin;
2)
Poistetaan 3 b artikla.
3)
Lisätään 1 lukuun 3 c artikla seuraavasti:
”3 c artikla
Valtaosin maatalouskäyttö
Asetuksen (EY) N:o 73/2009 34 artiklan 2 kohdan a alakohdan soveltamiseksi silloin kun tilan maatalousmaata käytetään myös muuhun kuin maataloustoimintaan, katsotaan, että kyseistä maatalousmaata käytetään valtaosin maataloustoimintaan, jos maataloustoimintaa voidaan harjoittaa ilman että muun kuin maataloustoiminnan teho, luonne, kesto ja ajankohta haittaa sitä merkittävästi.
Jäsenvaltioiden on vahvistettava perusteet ensimmäisen kohdan täytäntöönpanemiseksi alueellaan.”
4)
Muutetaan 6 artikla seuraavasti:
a)
Muutetaan 3 kohta seuraavasti:
i)
korvataan toinen alakohta seuraavasti:
”Viljelijän hallussa jo olevan kunkin tukioikeuden yksikköarvoa voidaan korottaa.”
ii)
poistetaan kolmas alakohta.
b)
Poistetaan 4 kohta.
5)
Muutetaan 7 artikla seuraavasti:
a)
Korvataan 1 kohdan ensimmäinen ja toinen alakohta seuraavasti:
”Jos jäsenvaltio päättää käyttää asetuksen (EY) N:o 1782/2003 42 artiklan 5 kohdassa säädettyä mahdollisuutta, se voi erityisesti myöntää tämän artiklan mukaisesti tukioikeuksia kyseisten alueiden viljelijöille näiden pyynnöstä silloin, kun viljelijät ilmoittavat, että heidän hallussaan on vähemmän hehtaareja kuin tukioikeuksia, jotka he saisivat tai olisivat saaneet kyseisen asetuksen 43 artiklan ja asetuksen (EY) N:o 73/2009 59 artiklan mukaisesti.
Tällaisessa tapauksessa viljelijän on luovutettava kansalliseen varantoon kaikki tukioikeudet, jotka hänellä on hallussaan tai jotka hän olisi voinut saada, lukuun ottamatta asetuksen (EY) N:o 1782/2003 49 artiklassa tarkoitettuja tukioikeuksia, joihin sovelletaan erityisedellytyksiä.”
b)
Poistetaan 3 kohta.
c)
Korvataan 4 kohta seuraavasti:
”4. Kansallisesta varannosta myönnettyjen tukioikeuksien yksikköarvo lasketaan jakamalla viljelijän viitemäärä hänen ilmoittamiensa hehtaarien määrällä.”
6)
Muutetaan 8 artikla seuraavasti:
a)
Korvataan 1 kohdan ensimmäinen alakohta seuraavasti:
”Käyttämättömien tukioikeuksien katsotaan palautuneen kansalliseen varantoon päivänä, joka seuraa tilatukijärjestelmään osallistumista koskevien hakemusten muuttamiselle asetettua määräpäivää kalenterivuonna, jona asetuksen (EY) N:o 73/2009 28 artiklan 3 kohdassa ja 42 artiklassa tarkoitettu ajanjakso päättyy.”
b)
Poistetaan 2 kohta.
7)
Poistetaan 9 artiklan 1 kohdan c alakohta.
8)
Korvataan 12 artiklan 4 kohdan ensimmäinen alakohta seuraavasti:
”Tilatukijärjestelmän ensimmäisenä vuonna jaettavien tukioikeuksien lopullinen vahvistaminen edellyttää tukioikeuksia koskevan hakemuksen jättämistä asetuksen (EY) N:o 796/2004 21 a artiklan 3 kohdan mukaisesti vahvistetussa määräajassa.”
9)
Muutetaan 18 artikla seuraavasti:
a)
Poistetaan 3 kohta.
b)
Korvataan 4 kohta seuraavasti:
”4. Jos 20 ja 22 artiklassa tarkoitettu vuokrasopimus tai 23 artiklassa tarkoitettu ohjelma päättyy tilatukijärjestelmän ensimmäistä soveltamisvuotta koskevan hakemuksen viimeisen jättöpäivän jälkeen, asianomainen viljelijä voi hakea tukioikeuksiensa vahvistamista vuokrasopimuksen tai ohjelman päättymisen jälkeen jäsenvaltion vahvistamaan määräaikaan mennessä, mutta kuitenkin viimeistään tukihakemuksen muuttamiselle seuraavan vuoden osalta vahvistettuna määräpäivänä.”
10)
Poistetaan 23 a artiklan toinen kohta.
11)
Korvataan 24 artiklan 3 kohta seuraavasti:
”3. Viljelijä voi luovuttaa vapaaehtoisesti tukioikeuksia kansalliseen varantoon.”
12)
Muutetaan 26 artikla seuraavasti:
a)
Korvataan 1 kohta seuraavasti:
”1. Poiketen siitä, mitä asetuksen (EY) N:o 73/2009 50 artiklan 1 kohdassa ja 62 artiklan 1 kohdassa säädetään, jos jäsenvaltiot käyttävät kyseisen asetuksen 43 artiklan 1 kohdan kolmannessa alakohdassa säädettyä mahdollisuutta, niiden on määriteltävä alueet asiaan kuuluvalla maantieteellisellä tasolla objektiivisin perustein ja tavalla, jolla voidaan varmistaa viljelijöiden tasapuolinen kohtelu ja välttää markkinoiden ja kilpailun vääristyminen.”
b)
Poistetaan 4 kohta.
13)
Korvataan 32 artikla seuraavasti:
”32 artikla
Asetuksen (EY) N:o 1782/2003 107 artiklassa säädettyä vapaaehtoista kesannointia koskevat edellytykset
1. Kesannoitujen alojen on oltava poistettuina tuotannosta viimeistään 15 päivänä tammikuuta alkavan ja aikaisintaan 31 päivänä elokuuta päättyvän kauden ajan. Jäsenvaltioiden on kuitenkin vahvistettava edellytykset, joiden mukaisesti viljelijöille voidaan antaa lupa aloittaa siementen kylväminen seuraavan vuoden sadonkorjuuta varten 15 päivästä heinäkuuta alkaen, sekä edellytykset, joiden on täytyttävä, jotta voidaan sallia laiduntaminen 15 päivästä heinäkuuta alkaen - tai poikkeuksellisten sääolojen yhteydessä 15 päivästä kesäkuuta alkaen - niissä jäsenvaltioissa, joissa perinteisesti harjoitetaan siirtolaiduntamista.
2. Jäsenvaltioiden on sovellettava kesannoitujen alojen erityistilannetta vastaavia aiheellisia toimenpiteitä sen varmistamiseksi, että alat säilytetään maatalouden ja ympäristön kannalta hyvässä kunnossa ja että niiden ympäristöä suojellaan.
Nämä toimenpiteet voivat sisältää myös viherpeitteen. Siinä tapauksessa näillä toimenpiteillä on varmistettava, ettei kasvustoa ole tarkoitettu siementen tuottamiseen ja ettei sitä voida käyttää maataloustarkoituksiin ennen 31 päivää elokuuta eikä tuottamaan - seuraavan vuoden 15 päivään tammikuuta asti - kaupan pidettäväksi tarkoitettua satoa.
3. Asetuksen (EY) N:o 73/2009 31 artiklan c alakohdassa tarkoitetuissa tapauksissa jäsenvaltiot voivat antaa kaikille tuottajille, joita asia koskee, luvan käyttää kesannoitua maata eläinten ruokintatarkoituksiin yhtenäishakemuksen voimassaolovuoden ajan. Jäsenvaltioiden on toteutettava kaikki tarvittavat toimenpiteet sen varmistamiseksi, ettei kesannoitua aluetta, johon lupaa sovelletaan, käytetä voittoa tuottaviin tarkoituksiin, ja erityisesti, ettei kesannoidulla alueella tuotettua rehua myydä. Jäsenvaltioiden on annettava komissiolle tiedoksi lupaa koskevat päätökset ja niiden perustelut.”
14)
Poistetaan 33, 34, 39, 41 ja 43 artikla.
15)
Korvataan 48 artiklan 6 kohta seuraavasti:
”6. Asetuksen (EY) N:o 73/2009 72 artiklan 4 kohtaa soveltavien jäsenvaltioiden on toimitettava viimeistään 7 päivänä kesäkuuta 2009 yksityiskohtaiset tiedot tuesta, jota ne aikovat myöntää, ja erityisesti tiedot tukikelpoisuusedellytyksistä, asianomaisista aloista ja kerätyistä määrärahoista.”
16)
Korvataan 6 a luku seuraavasti:
”6 a LUKU
UUDET JÄSENVALTIOT
Tilatukijärjestelmän täytäntöönpano uusissa jäsenvaltioissa, jotka ovat soveltaneet yhtenäisen pinta-alatuen järjestelmää
48 a artikla
Yleiset säännökset
1. Jollei tässä luvussa muuta säädetä, tämän asetuksen säännöksiä sovelletaan uusiin jäsenvaltioihin, jotka ovat soveltaneet yhtenäisen pinta-alatuen järjestelmää.
2. Tässä asetuksessa olevia viittauksia asetuksen (EY) N:o 1782/2003 42 artiklaan tai asetuksen (EY) N:o 73/2009 41 artiklaan pidetään viittauksina asetuksen (EY) N:o 73/2009 57 artiklaan.
3. Asetuksen (EY) N:o 73/2009 57 artiklan 3 kohdan soveltamista varten uusi jäsenvaltio voi vahvistaa edustavan kauden, joka edeltää tilatukijärjestelmän ensimmäistä soveltamisvuotta.
4. Tämän asetuksen viittauksia ”viitekauteen” pidetään viittauksina tilatukijärjestelmän ensimmäiseen soveltamisvuoteen tai asetuksen (EY) N:o 73/2009 59 artiklan 3 kohdan mukaisesti vahvistettuun viitekauteen.
48 b artikla
Tukioikeuksien ensimmäinen jako
1. Asetuksen (EY) N:o 73/2009 59 artiklan 2 kohdan soveltamiseksi uuden jäsenvaltion on vahvistettava kyseisessä kohdassa tarkoitettu tukikelpoisten hehtaarien määrä tukioikeuksien vahvistamiseksi tilatukijärjestelmän ensimmäisenä soveltamisvuonna ilmoitettujen hehtaarien määrän perusteella, sanotun kuitenkaan rajoittamatta asetuksen (EY) N:o 73/2009 59 artiklan 3 kohdan soveltamista.
2. Sen estämättä, mitä tämän artiklan 1 kohdassa säädetään, uusi jäsenvaltio voi vahvistaa asetuksen (EY) N:o 73/2009 59 artiklan 2 kohdassa tarkoitetun tukikelpoisten hehtaarien määrän tilatukijärjestelmän ensimmäistä soveltamisvuotta edeltäneen vuoden osalta ilmoitettujen hehtaarien määrän perusteella.
Jos viljelijöiden tilatukijärjestelmän ensimmäisenä soveltamisvuonna ilmoittama tukikelpoisten hehtaarien määrä on alhaisempi kuin ensimmäisen alakohdan mukaisesti vahvistettu tukikelpoisten hehtaarien määrä, uusi jäsenvaltio voi jakaa uudelleen, kokonaan tai osittain, ilmoittamattomia hehtaareja vastaavat määrät, joilla täydennetään tilatukijärjestelmän ensimmäisenä soveltamisvuonna jaettuja tukioikeuksia. Täydennysosa lasketaan jakamalla kyseinen määrä jaettujen tukioikeuksien lukumäärällä.
3. Viljelijöiden tilatukijärjestelmän ensimmäisen soveltamisvuoden tukioikeuksien vahvistamista varten tekemien ilmoitusten perusteella jaettujen tukioikeuksien arvo ja lukumäärä on väliaikainen. Lopullinen arvo ja lukumäärä vahvistetaan viimeistään tilatukijärjestelmän ensimmäistä soveltamisvuotta seuraavan vuoden 1 päivänä huhtikuuta, sen jälkeen kun on tehty asetuksen (EY) N:o 796/2004 mukaiset tarkastukset.
4. Jos jäsenvaltio soveltaa asetuksen (EY) N:o 73/2009 59 artiklan 3 kohdassa säädettyä mahdollisuutta, se voi tilatukijärjestelmän ensimmäistä soveltamisvuotta edeltävästä kalenterivuodesta alkaen tunnistaa tukikelpoiset viljelijät, vahvistaa alustavasti kyseisessä kohdassa tarkoitetut hehtaarimäärät ja tarkistaa alustavasti 6 kohdassa tarkoitetut edellytykset.
Tukioikeuksien arvo lasketaan jakamalla asetuksen (EY) N:o 73/2009 59 artiklan 1 kohdassa tarkoitettu määrä tämän kohdan mukaisesti jaettujen tukioikeuksien kokonaismäärällä, sanotun kuitenkaan rajoittamatta asetuksen (EY) N:o 73/2009 61 artiklan soveltamista.
5. Viljelijälle on annettava alustavat tukioikeudet tiedoksi vähintään kuukausi ennen asetuksen (EY) N:o 73/2009 56 artiklan 1 kohdan mukaisesti hakemukselle vahvistettua määräpäivää.
6. Hakijan on osoitettava jäsenvaltiota tyydyttävällä tavalla, että hän on tukioikeuksia koskevan hakemuksen jättämisajankohtana viljelijä asetuksen (EY) N:o 73/2009 2 artiklan a alakohdassa tarkoitetussa merkityksessä.
7. Jäsenvaltio voi päättää vahvistaa tilan maatalousmaan vähimmäiskoon, jolle voidaan pyytää tukioikeuksien vahvistamista. Vähimmäiskoko ei kuitenkaan saa ylittää asetuksen (EY) N:o 73/2009 28 artiklan 1 kohdan b alakohdassa säädettyä rajaa.
Vähimmäiskokoa ei vahvisteta niiden tukioikeuksien osalta, joihin sovelletaan asetuksen (EY) N:o 73/2009 60 artiklassa tarkoitettuja erityisedellytyksiä kyseisen asetuksen 28 artiklan 1 kohdan mukaisesti.
8. Jäsenvaltio voi päättää, että 5 kohdassa tarkoitettujen tukioikeuksien lopullista vahvistamista koskeva hakemus voidaan jättää samanaikaisesti tilatukijärjestelmän tukihakemuksen kanssa.
48 b a artikla
Erityistukioikeuksien jako
Sen estämättä, mitä tämän asetuksen 30 artiklan 1 ja 2 kohdassa säädetään, asetuksen (EY) N:o 73/2009 44 artiklan 2 kohdassa tarkoitetun nautayksikköinä (NY) ilmaistun maataloustoiminnan laskemiseksi viljelijällä jäsenvaltion vahvistamana ajanjaksona olleiden eläinten lukumäärä muutetaan nautayksiköiksi seuraavan muuntotaulukon avulla:
Yli 24 kuukauden ikäiset urospuoliset nautaeläimet ja hiehot sekä emolehmät ja lypsylehmät
1,0 NY
6-24 kuukauden ikäiset urospuoliset nautaeläimet ja hiehot
0,6 NY
Alle 6 kuukauden ikäiset uros- ja naaraspuoliset nautaeläimet
0,2 NY
Lampaat
0,15 NY
Vuohet
0,15 NY
Maataloustoiminnan vähimmäisvaatimuksen tarkastamiseksi uusissa jäsenvaltioissa sovelletaan tämän asetuksen 30 artiklan 3-5 kohtaa.
48 b b artikla
Päätöksestä ilmoittaminen
Jos uusi jäsenvaltio aikoo lopettaa yhtenäisen pinta-alatuen järjestelmän soveltamisen asetuksen (EY) N:o 73/2009 122 artiklan 3 kohdan mukaisesti, sen on toimitettava komissiolle viimeistään tilatukijärjestelmän ensimmäistä soveltamisvuotta edeltävänä 1 päivänä elokuuta tiedot tilatukijärjestelmän täytäntöönpanosta, kyseisen asetuksen 55 artiklan 3 kohdan sekä 57, 59 ja 61 artiklan mukaiset vaihtoehdot mukaan luettuina, sekä päätöksentekoa koskevista objektiivisista perusteista.”
17)
Lisätään 6 d luku seuraavasti:
”6 d LUKU
VIINI
1 jakso
Siirtyminen viinialan tukiohjelmista tilatukijärjestelmään
48 i artikla
Yleiset säännöt
1. Tukioikeuksien määrän vahvistamiseksi ja määrittelemiseksi, kun siirrytään viinialan tukiohjelmista tilatukijärjestelmään, sovelletaan asetuksen (EY) N:o 73/2009 liitteessä IX olevaa C osaa, jollei tämän asetuksen 48 j artiklassa vahvistetuista säännöistä ja, jos jäsenvaltio on käyttänyt asetuksen (EY) N:o 1782/2003 59 tai 71 f artiklassa säädettyä mahdollisuutta, tämän asetuksen 48 k artiklassa vahvistetuista säännöistä muuta johdu.
2. Jäsenvaltiot voivat tunnistaa tukikelpoiset viljelijät 1 päivästä tammikuuta 2009 alkaen jakaakseen tukioikeudet, jotka seuraavat siirtymisestä viinin tukiohjelmista tilatukijärjestelmään.
3. Tämän asetuksen 7 artiklan 1 kohdan ja 12 artiklan soveltamiseksi viinialalla tilatukijärjestelmän ensimmäinen soveltamisvuosi on vuosi, jona jäsenvaltio määrittää asetuksen (EY) N:o 73/2009 liitteessä IX olevassa C osassa tarkoitetut määrät ja tukikelpoiset hehtaarit.
48 j artikla
Erityiset säännöt
1. Jos viljelijällä ei tämän asetuksen mukaisesti vahvistettuun tukioikeuksien vahvistamista koskevaan viimeiseen hakupäivään mennessä ole tukioikeuksia tai hänellä on ainoastaan tukioikeuksia, joihin sovelletaan erityisedellytyksiä, hän saa asetuksen (EY) N:o 73/2009 liitteessä IX olevan C osan mukaisesti viinin osalta lasketut tukioikeudet.
Ensimmäistä alakohtaa sovelletaan myös, jos viljelijä on vuokrannut tukioikeuksia tilatukijärjestelmän ensimmäisen soveltamisvuoden ja tukiohjelmista poisssiirtymisvuoden välisenä aikana.
2. Jos viljelijälle on jaettu tai hän on ostanut tai saanut tukioikeuksia tämän asetuksen mukaisesti vahvistettuun tukioikeuksien vahvistamista koskevaan viimeiseen hakupäivään mennessä, hänen tukioikeuksiensa arvo ja lukumäärä lasketaan uudelleen seuraavasti:
a)
tukioikeuksien lukumäärä vastaa viljelijän hallussa olevien tukioikeuksien lukumäärää, korotettuna sillä hehtaarimäärällä, joka on vahvistettu asetuksen (EY) N:o 73/2009 liitteessä IX olevan C osan mukaisesti;
b)
arvo saadaan jakamalla viljelijän hallussa olevien tukioikeuksien yhteenlaskettu arvo ja asetuksen (EY) N:o 73/2009 liitteessä IX olevan C osan mukaisesti laskettu viitemäärä tämän kohdan a alakohdan mukaisesti vahvistetulla lukumäärällä.
Tässä kohdassa tarkoitetussa laskennassa ei oteta huomioon tukioikeuksia, joihin sovelletaan erityisedellytyksiä.
3. Ennen tämän asetuksen mukaisesti vahvistettua tilatukihakemuksen viimeistä jättöpäivää toisille vuokratut tukioikeudet otetaan huomioon 2 kohdassa tarkoitetussa laskennassa.
48 k artikla
Alueellinen täytäntöönpano
1. Jos jäsenvaltio on käyttänyt asetuksen (EY) N:o 1782/2003 59 tai 71 f artiklassa säädettyä vaihtoehtoa, viljelijöille on myönnettävä sama määrä tukioikeuksia kuin on uusia tukikelpoisia viininviljelyksessä olevia hehtaareita.
Tukioikeuden arvo on laskettava puolueettomin ja syrjimättömin perustein.
Asetuksen (EY) N:o 1782/2003 59 artiklan 4 kohdan tai 71 f artiklan mukainen ensimmäinen soveltamisvuosi on viinialan osalta vuosi 2009.
2. Poiketen siitä, mitä 1 kohdassa säädetään, jäsenvaltiot voivat vahvistaa tukioikeuksien määrän viljelijää kohden puolueettomin perustein asetuksen (EY) N:o 73/2009 liitteessä IX olevan C kohdan mukaisesti.
2 jakso
Raivaus
48 l artikla
Alueellinen keskiarvo
Asetuksen (EY) N:o 73/2009 liitteessä IX olevan B osan (raivaus) mukaisten tukioikeuksien arvon määrittämiseksi jäsenvaltion on vahvistettava alueellinen keskiarvo asianmukaisella alueellisella tasolla. Alueellinen keskiarvo on vahvistettava jäsenvaltioiden asettamana ajankohtana. Sitä voidaan tarkistaa vuosittain. Se perustuu kyseisen alueen viljelijöille myönnettyjen tukioikeuksien arvoon. Sitä ei saa eriyttää tuotantoalojen mukaan.”
18)
Korvataan liite I tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä toukokuuta 2009.

Labels: 17
19
5
6